CELEX: 32016D0042
Language: hu
Date: 2016-01-15 00:00:00
Title: A Bizottság (EU) 2016/42 végrehajtási határozata (2016. január 15.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat mellékletének módosításáról (az értesítés a C(2016) 209. számú dokumentummal történt) (EGT-vonatkozású szöveg)

16.1.2016   
            
            
               HU
            
            
               Az Európai Unió Hivatalos Lapja
            
            
               L 11/10
            
         A BIZOTTSÁG (EU) 2016/42 VÉGREHAJTÁSI HATÁROZATA
   (2016. január 15.)
   a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat mellékletének módosításáról
   
      
         (az értesítés a C(2016) 209. számú dokumentummal történt)
      
   
   (Csak a francia nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A 2005/94/EK tanácsi irányelv (3) megállapít bizonyos, a madárinfluenza megfigyelését és korai észlelését célzó megelőző intézkedéseket, valamint meghatározza a baromfi és más, fogságban tartott madarak körében előforduló madárinfluenza-járvány kitörése esetén alkalmazandó járványvédelmi minimumintézkedéseket. Az említett irányelv 16. cikke magas patogenitású madárinfluenza (HPAI) kitörése esetén védő-, megfigyelési és további, korlátozás alatt álló körzetek létesítését írja elő.
            
         
               (2)
            
            
               2015-ben Franciaország a H5 altípusba tartozó, magas patogenitású madárinfluenzának a területén található baromfitartó gazdaságokban észlelt kitöréséről értesítette a Bizottságot, és haladéktalanul meghozta a 2005/94/EK irányelvben előírt intézkedéseket, beleértve az irányelvben foglaltaknak megfelelően védő-, megfigyelési és további, korlátozás alatt álló körzetek létrehozását is.
            
         
               (3)
            
            
               A Bizottság ezenfelül elfogadta az (EU) 2015/2460 végrehajtási határozatot (4) a magas patogenitású madárinfluenza franciaországi elterjedésének, valamint annak a figyelembevétele érdekében, hogy e tagállam illetékes hatósága a védő- és megfigyelési körzetek körül egy nagyobb területre kiterjedő további, korlátozás alatt álló körzetet hozott létre. A további, korlátozás alatt álló körzet az érintett tagállam délnyugati részén található több megyéből vagy azok egyes részeiből áll. Az (EU) 2015/2460 végrehajtási határozat többek között arról rendelkezik, hogy a Franciaország által a 2005/94/EK irányelvvel összhangban létrehozott további, korlátozás alatt álló körzetnek magába kell foglalnia legalább az említett végrehajtási határozat mellékletében felsorolt területeket.
            
         
               (4)
            
            
               Franciaország a közelmúltban a magas patogenitású madárinfluenza további kitöréseit jelentette, amelyek az (EU) 2015/2460 végrehajtási határozat mellékletében további, korlátozás alatt álló körzetként felsorolt területeken kívül eső területeket érintettek. A jelenlegi epidemiológiai helyzet alakulása és a betegség továbbterjedésének kockázata miatt Franciaország egy nagyobb területre terjeszti ki a védő- és megfigyelési körzetek körül létrehozott további, korlátozás alatt álló körzetet.
            
         
               (5)
            
            
               A további, korlátozás alatt álló körzet Franciaország által elrendelt kiterjesztésének következtében indokolt az (EU) 2015/2460 végrehajtási határozat mellékletét e tekintetben módosítani.
            
         
               (6)
            
            
               A Bizottság megvizsgálta a Franciaország által hozott védelmi intézkedéseket és üdvözli, hogy a tagállami illetékes hatóság által a 2005/94/EK irányelv 16. cikkének (4) bekezdésével összhangban meghatározott további, korlátozás alatt álló körzet határai kellő távolságban találhatóak azoktól a gazdaságoktól, amelyeket a magas patogenitású madárinfluenza kitörése bizonyítottan érintett.
            
         
               (7)
            
            
               Az Unión belüli kereskedelem szükségtelen megzavarását megelőzendő, valamint a harmadik országok által felállított indokolatlan kereskedelmi akadályok elkerülése érdekében uniós szinten minél hamarabb meg kell határozni a Franciaországban létrehozott további, korlátozás alatt álló körzetet.
            
         
               (8)
            
            
               Az (EU) 2015/2460 végrehajtási határozatot ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/2460 végrehajtási határozat mellékletének helyébe az e határozat mellékletében található szöveg lép.
   2. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2016. január 15-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Tanács 2005. december 20-i 2005/94/EK irányelve a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
   
      (4)  A Bizottság 2015. december 23-i (EU) 2015/2460 végrehajtási határozata a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről (HL L 339., 2015.12.24., 52. o.).
   
      MELLÉKLET
      
         
            „MELLÉKLET
            A 2. cikk (1) bekezdésében említett további, korlátozás alatt álló körzet:
            
                        ISO országkód
                     
                     
                        Tagállam
                     
                     
                        Név (megye száma)
                     
                     
                         
                     
                     
                         
                     
                  
                        FR
                     
                     
                        Franciaország
                     
                     
                        Az alábbi megyéket magában foglaló területek:
                     
                  
                         
                     
                     
                         
                     
                     
                        DORDOGNE (24)
                        GERS (32)
                        GIRONDE (33)
                        HAUTE-VIENNE (87)
                        HAUTES-PYRÉNÉES (65)
                        LANDES (40)
                        LOT-ET-GARONNE (47)
                        PYRÉNÉES-ATLANTIQUES (64)
                        LOT (46)
                        HAUTE-GARONNE (31)
                     
                     
                         
                     
                     
                         
                     
                  
                         
                     
                     
                         
                     
                     
                        Az alábbi megyerészeket magában foglaló területek:
                     
                     
                         
                     
                     
                         
                     
                  
                         
                     
                     
                         
                     
                     
                        CHARENTE (16) megyében az alábbi település:
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        CORREZE (19) megyében az alábbi települések:
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        VEGENNES”